31.1.2022 г.
3.5.3.2.
BG
Официален вестник на Европейския съюз
L 20/227
Слънчева топлинна енергия Топлинна енергия, произведена от слънчевата радиация (слънчевата светлина), използвана за полезни енергийни цели.
Тук се включва например енергията от слънчевите топлоелектрически централи и от активните системи за производство на топла вода за санитарно-битови нужди или за отопление на помещенията в сгради.
Това производство на енергия представлява топлината, пренасяна в топлообменната среда, т.е. падащата слънчева енергия минус оптичните загуби и загубите в колектора.
Слънчевата енергия, уловена чрез пасивни системи за отопление, охлаждане и осветлението на сгради, не се включва; включва се само слънчевата енергия при активните системи.
3.5.4.
ЕНЕРГИЯ НА ПРИЛИВИТЕ И ОТЛИВИТЕ, ЕНЕРГИЯ НА ВЪЛНИТЕ И ОКЕАНСКА ЕНЕРГИЯ
Механична енергия, получавана от движението на приливите и отливите, на вълните или океанските течения, която се използва за производството на електроенергия.
3.5.5.
ВЯТЪРНА ЕНЕРГИЯ
Кинетичната енергия на вятъра, използвана за производството на електроенергия във вятърни турбини.
Вятърната енергия е агрегиран продуктов показател, равен на сбора на вятърната енергия от разположени на сушата съоръжения и вятърната енергия от разположени в морето съоръжения.
3.5.5.1.
Вятърна енергия от разположени на сушата съоръжения Производство на електроенергия от вятър в обекти, разположени на сушата (във вътрешността, включително езера и други водни басейни, разположени във вътрешността на сушата).
3.5.5.2.
Вятърна енергия от разположени в морето съоръжения Производство на електроенергия в обекти, разположени в морето (напр. в морета, океани или на изкуствени острови).
При производството на вятърна енергия от разположени в морето съоръжения, които са извън териториалните води на съответната територия, се взимат предвид всички инсталации, разположени в изключителната икономическа зона на дадена държава.
3.5.6.
ПРОМИШЛЕНИ ОТПАДЪЦИ (ДЯЛ НА НЕВЪЗОБНОВЯЕМИТЕ ОТПАДЪЦИ)
Отчитат се невъзобновяемите отпадъци с промишлен произход, изгаряни директно в специални инсталации за определени енергийни цели.
Количеството използвано гориво следва да се отчита на базата на долната топлина на изгаряне.
Изключват се отпадъците, изгорени без оползотворяване на енергия.
Делът на възобновяемите отпадъци от промишлените отпадъци следва да се отчита в категорията биогорива, която най-добре ги описва.
3.5.7.
БИТОВИ ОТПАДЪЦИ
Отпадъци, генерирани от домакинствата, болниците и сектора на услугите (по принцип всички отпадъци, които приличат на домакински отпадъци), директно изгаряни в специални инсталации за определени енергийни цели.
Количеството използвано гориво следва да се отчита на базата на долната топлина на изгаряне.
Изключват се отпадъците, изгорени без оползотворяване на енергия.
Битовите отпадъци са агрегиран продуктов показател, равен на сбора на възобновяемите и невъзобновяемите битови отпадъци.
3.5.7.1.
Възобновяеми битови отпадъци Битовите отпадъци от биологичен произход.
3.5.7.2.
Невъзобновяеми битови отпадъци Битовите отпадъци от небиологичен произход.
3.5.8.
БИОГОРИВА
Биогоривата са агрегиран продуктов показател, равен на сбора на твърдите биогорива, биогаза и течните биогорива.
Биогоривата, използвани за неенергийни цели, са изключени от обхвата на статистиката за енергийния сектор (например дървен материал, използван в строителството или като мебели, биосмазочни материали за смазване на двигатели и биобитум, използван за пътна настилка).
3.5.8.1.
Твърди биогорива Включват се твърдите органични неизкопаеми материали от биологичен произход (известни като биомаса), които могат да бъдат използвани като гориво за производството на топлинна енергия или електроенергия.
Твърдите биогорива са агрегиран продуктов показател, равен на сбора на дървените въглища, дървата за горене, дървесните остатъци и вторичните продукти, черната луга, остатъците от захарна тръстика, отпадъците от животински произход, другите растителни материали и отпадъците и възобновяемата част от промишлените отпадъци.